钦定古今图书集成/明伦汇编/氏族典/第250卷 > 张万纪
## 钦定古今图书集成/明伦汇编/氏族典/第250卷 > 张万纪

按《陕西通志》：“万纪，字舜卿，狄道人。嘉靖丁未进士，授
行人，选吏科给事。时严党知府尹耕以郡守陞佥事，
流毒河间，怨闻载道，万纪劾之，世宗可其奏，谪戍耕。
严嵩深衔之。寻升礼科右给事中，上建醮，万纪上疏
抗谏，遂挤陷。外补庐州府守，抵郡，雪指挥冤，察胥吏
抵换库银之奸。适以星变考察，夺职归家，孝养二亲”，
日修定省。抚按科道凡九荐以亲老，竟不复起。所著
有《讲学语录》《超然山人集》。